lflage/wiki-talks huggingface dataset:
Keskustelu:Seututie 103

message: Liittymämalline (?) tällekin sivulle? --Argus 14. lokakuuta 2007 kello 11.43 (UTC)
replies: text: Lisätty. – Apalsola k • m 14. lokakuuta 2007 kello 14.39 (UTC)
Kartta 103:en alkupäästä (Vantaalla) Argus 16. lokakuuta 2007 kello 17.30 (UTC)
thread_title:  Liittymätaulukko
Keskustelu:Hedgerahasto

message: TSK:n pankki- ja rahoitussanasto ei ole virallinen nimeämislähde, mutta sen suositus hedge fundin suomennokseksi on absoluuttisen tuottotavoitteen rahasto. Tänään lisätty yhdysmerkki on joka tapauksessa turha, koska nykysuositusten mukaan yhdysmerkkiä käytetään vain harvoin selvyyden vaatiessa eikä kaikissa vierasperäisiä alkuosia sisältävissä yhdyssanoissa. Hedgerahasto on siis sekin parempi vaihtoehto kuin hedge-rahasto. --Silvonen 14. lokakuuta 2007 kello 18.04 (UTC)
replies: text: Hedgerahasto on varmaan ymmärrettävin nimi? --Hartz (keskustelu) 15. helmikuuta 2014 kello 18.12 (EET)
replies: text: :Puskarahasto on varmasti paras. Iivarius (keskustelu) 14. tammikuuta 2021 kello 04.53 (EET)
thread_title:  Artikkelin nimi 

message: Onko Warren Buffetin Berkshire Hathaway hedgerahasto? Vai onko tuo vain sijoitusyhtiö? Missäköhän eri termien rajat kulkevat? Kuinka usein hedgerahastojen johtajat ovat ns. aktivistisijoittajia? Ainakin olen lukenut, että Carl Icahnia ja Bill Ackmania nimitetään aktivistisijoittajiksi. Kuinka aktivistisijoittaja-termi sitten määritellääkään? Yrittää "ravistella" yhtiötä uudistamalla johtoa ja strategiaa tuottojen aikaansaamiseksi?  --Hartz (keskustelu) 15. helmikuuta 2014 kello 18.12 (EET)
thread_title: Sijoitusyhtiöt ja aktivistisijoittajat
Keskustelu:Hyvinkään Pyöräilijät

message: Onko roskaa? Sentään vuoden kasvattajaseura ja nettisivujen mukaan neljä ajajaa ehdolla alle 23-vuotiaiden maajoukkueeseen. --Quinn 15. lokakuuta 2007 kello 10.36 (UTC)
Samaa mieltä, voisi hyvin säilyttää. --urheiluviikko 15. lokakuuta 2007 kello 12.05 (UTC)

message: Avaan keskutelun merkittävyydestä uudelleen, artikkeli ei kovin kummoisesti ole kehittynyt viimeisen vuosikymmenen aikana. Onko seuralla jotain merkittäväksi tekeviä saavutuksia tai onko se saanut mediajulkisuutta jossain? --Msaynevirta (k · m) 30. marraskuuta 2016 kello 21.30 (EET)
replies: text: Näköjään kasvattanut tuoreen triathlonliiton pj:n. Lisäksi tämä: 2013 "XCE-ajon (maastoajon sprinttiajot) ensimmäiset Suomen mestaruuskilpailut ajettiin 26.7.2013 Hyvinkäällä". Seuraava saa arvioida, etsin vain tällä kertaa nämä. --Ras (keskustelu) 3. joulukuuta 2016 kello 08.26 (EET)
replies: text: :Jos säilytetään vain menestyneitä seuroja, kasvattajaseurat kärsivät eikä se taida olla kohtuullista. --Höyhens (keskustelu) 6. joulukuuta 2016 kello 13.56 (EET)
replies: text: ::Päätän keskustelun kun meriittejä kuitenkin on. Toivottavasti artikkelia kehitetään tyngästä eteenpäin. --Höyhens (keskustelu) 19. joulukuuta 2016 kello 14.19 (EET)
thread_title: Merkittävyys
Keskustelu:Tor (verkko)

message: Artikkelissa ei mainita mitään ongelmasta, että exit node voi salakuunnella liikennettä. Esim jos joku lukee pop3 viestejä tor verkon kautta, näkee exit node käyttätunnukset, salasanat ja viestit. http://www.derangedsecurity.com/time-to-reveal%e2%80%a6/ Kommentin jätti 212.213.178.11 (keskustelu – muokkaukset).
thread_title:  Salakuuntelu exit node:n läheisyydessä 

message: "Torin oleellisin epäkohta tietenkin on se, että sitä voidaan käyttää ja käytetään myös luvattomiin ja laittomiin tarkoituksiin."
Pitäisikö myös Suomen tieverkosta kertovassa artikkelissa huomauttaa että "Tieverkon oleellisin epäkohta tietenkin on se, että teitä pitkin voidaan ajaa humalassa ylinopeutta."
Lähes mitä tahansa välinettä voidaan käyttää ja käytetään myös luvattomiin ja laittomiin tarkoituksiin. --84.248.124.46 18. lokakuuta 2011 kello 00.24 (EEST)
replies: text: Samaa piti kommentoida kuin 84.248.124.46, mikä "oleellisin epäkohta"... Koko kappaleen ja otsikon voisi jättää pois tai lisätä että vasarallakin on oleellinen epäkohta, sitä voi käyttää henkirikoksen suorittamiseen. --85.156.153.230 25. huhtikuuta 2012 kello 20.43 (EEST)
replies: text: :Niinpä niin, onhan se tietysti joidenkin mielestä kivaa, että on vapaat kanavat lapsipornon levitykseen ym. juttuihin. Vertaus tieverkkoon on aika ontuva, sillä netissä tällaisissa verkoissa laittoman toiminnan osuus on huikaisevan paljon suurempi kuin vaikka rattijuoppojen osuus kaikista kuskeista. Huomattava osa tällaisten ohjelmien kehittäjistä on myös mukana nimenomaan laittomien mahdollisuuksien vuoksi. Teitä ei missään ole rakennettu sitä varten, että niillä rikottaisiin lakia. Englanninkielisessä wikipediassa näköjään saa kirjoittaa myös näistä TORin laillisuusaspekteista, mutta täällä ilmeisesti on viisammat ihmiset editoimassa ja negatiivisia asioita ei saa mainita. Eiköhän libertaarienkin olisi aika tulla todellisuuteen. Jos netti vapauksineen mahdollistaa yhdenkin ihmisen kuoleman tai hyväksikäyttämisen niin sen tarjoamalla muulla hyvällä ei ole mitään arvoa. Vai väitättekö oikeasti, että ihmishenki, lasten oikeudet ym. ovat niin vähämerkityksisiä, että ne voi laittaa "trade offiin" kuten minkä tahansa muun asian. Mutta teikäläisillehän on pääasia, että saa vapaasti tehdä mitä ikinä haluaa ja minkä ikinä tekniikka mahdollistaa, vastuusta jankuttavat ovat tylsimyksiä. Olette pelkkiä itsekkäitä typeryksiä, kuten suurin osa nykyihmisistä. --188.67.101.156 2. toukokuuta 2013 kello 16.15 (EEST)
thread_title:  Tor:in käytöstä luvattomiin ja laittomiin tarkoituksiin 

message: Ehdotan, että artikkelin nimi muutettaisiin muotoon "Tor (verkko)". Tor:han on nimenomaan solmuista koostuva verkko. "Tor Browser" on toki ohjelma, mutta se on vain pieni osa Tor:in kokonaisuutta. Muunkielisissä artikkeleissa (esim. en, sv, de, nl, fr, no, pt, ro) on joku muoto sanasta "verkko" nimessä. --Dodi 8238 (keskustelu) 17. syyskuuta 2014 kello 16.43 (EEST)
replies: text: En ole kuullut vastaväitettä kolmeen päivään. Olen nyt siirtänyt sivun. --Dodi 8238 (keskustelu) 20. syyskuuta 2014 kello 21.38 (EEST)
thread_title:  Artikkelin nimi "Tor (ohjelma)"
Keskustelu:City of Heroes

message: Tähän artikkeliin on nyt yhdistetty vasaran alle joutunut luettelo City of Heroes sekä City of Villains -pelien hahmoista ja ryhmittymistä. Voisiko joku asiantunteva eriyttää luettelon hahmot oikeisiin artikkeleihinsa eli käytännössä siirtää tästä artikkelista vain City of Villainsissa esiintyvät ryhmittymät ja hahmot City of Villains -artikkeliin? Kiitos. --Jaakonam 16. lokakuuta 2007 kello 17.01 (UTC)
City of Heroes on nyttemmin suljettu.  –Kommentin jätti 91.217.248.11 (keskustelu)
thread_title: Pelihahmojen luettelo ja kuvaukset
Keskustelu:City of Villains

message: City of Heroes -artikkelissa on nyt luettelo, jossa on sekä Heroesin että City of Villainsin hahmoja ja ryhmittymiä. Voisiko joku asiantunteva käydä yhdistämässä City of Heroes -artikkelissa luetellut, mutta vain City of Villainsissa esiintyvät hahmokuvaukset tähän artikkeliin? Kiitos. --Jaakonam 16. lokakuuta 2007 kello 17.04 (UTC)
thread_title: Kuvauksia hahmoista ja ryhmittymistä
Keskustelu:Eno

message: Jääkö Mustavaara (laskettelukeskus) Enon puolelle? Vai onko lähelläkään? -DlNh 17. lokakuuta 2007 kello 11.16 (UTC)
replies: text: Taitaa olla Kontiolahdella Joensuun vastaisella rajalla. Laskettelukeskuksen sivustolla tosin ovat nuo yhteystiedot hieman sekavat. Postitoimipaikaksi mainitaan 82110 Heinävaara, joka on Joensuuta, mutta kartalla tuo Selkientie 69 kuitenkin sijoittuu Kontiolahdelle. –Kooma (di algo) 17. lokakuuta 2007 kello 12.09 (UTC)
replies: text: :Minäkin tulkitsisin, että itse laskettelukeskus on Kontiolahden puolella (kun vertaa laskettelukeskuksen sijaintikarttaa ja Pohjois-Karjalan palvelukartaston kuntarajoja). Kiihtelysvaaran kunta on nykyään osa Joensuuta, joten Heinävaaran kyläkin on Joensuun puolella. Joka tapauksessa, ei ole Enossa. //Ephief 17. lokakuuta 2007 kello 13.16 (UTC)
replies: text: ::Kiitos vastauksista! - DlNh 18. lokakuuta 2007 kello 12.46 (UTC)
thread_title:  Missä Mustavaara?
Keskustelu:Suojausluokitus

message: Artikkeli alkaa sanalla suojaluokitus ja nykyinen nimikin on monikossa (pitäisi kai olla suojausluokka). Mikä on virallinen sanamuoto? --Tve4 17. lokakuuta 2007 kello 14.22 (UTC)
replies: text: Lähteenä käytetyssä Tukesin Kodin sähköturvallisuusoppaassa puhutaan suojausluokista. –Kooma (di algo) 17. lokakuuta 2007 kello 14.45 (UTC)
thread_title:  Artikkelin nimi
Keskustelu:Suuri magnetoresistanssi

message: Vaikuttaisi siltä, että artikkelin ilmiölle ei ole vakiintunutta suomenkielistä nimitystä. Haulla "suuri magnetoresistanssi" löytyy Googlella vain kahdeksan osumaa. Yleisradio käyttää yleisesti nimitystä "jättimagnetoresistanssi". Omasta mielestäni "jätti" on liioitteleva ja hölmön ruotsimainen. Jättimagnetoresistanssi tuottaa Googlella ylivoimaisesti eniten osumia - tulos on kuitenkin Yleisradion ohjelmatietojen vääristämä. Nimitystä "valtava magnetoresistanssi" esiintyy myös. Sitä on käyttänyt muun muassa Helsingin Sanomat.
Englantiin nojaava "GMR-ilmiö" lienee kuitenkin lopulta kaikkein huonoin vaihtoehto. 
--Antimoni 17. lokakuuta 2007 kello 15.50 (UTC)
replies: text: Käyttäisin nimeä valtava magnetoresistanssi.--Uvainio 30. elokuuta 2008 kello 13.39 (EEST)
thread_title:  Mitä suomenkielistä nimitystä on sopivinta käyttää tästä ilmiöstä? 

message: Milloin kiintolevyjä kyettiin pienentämään? Nykyään käytössä alkaa olla SSD. --Hartz (keskustelu) 19. toukokuuta 2013 kello 06.20 (EEST)
thread_title: Ajankohta
Keskustelu:Multimediaviesti

message: Eikö tämän pitäisi olla nimellä Multimediaviesti? --kallerna™ 17. lokakuuta 2007 kello 16.25 (UTC)

message: Eli miten laadukkaita kuvia Suomessa käytännössä pystyy lähettämään toiseen suomalaiseen liittymään?
91.155.24.127 29. kesäkuuta 2017 kello 19.32 (EEST)
thread_title:  Resoluutio ja muu kuvanlaatu Suomessa?
Keskustelu:Et tu, Brute?

message: "mi Brute" vastaa suoraan suomalaista versiota, mutta on (kansainvälisesti) harvemmin käytetty. Onko Suomessa yhdistetty eri lähteitä ja siksi käytetään tällaista sekasikiötä? ikassu 17. lokakuuta 2007 kello 16.29 (UTC)
replies: text: Mitä "suomalaista versiota"? --ML 17. lokakuuta 2007 kello 16.33 (UTC)
replies: text: :ML, etkö tosiaan tiedä, mitä tarkoitan? "Sinäkin Brutukseni" (sic!) Muokkasit sivua kommenttini jälkeen - IMNSHO huonommaksi. Guukkelikin antaa osviittaa siitä kumpi on sopivampi, Brutukseni vai Brutus. Emme kai halua sanasta sanaan -käännöksiä? Mutta en uskalla kumota vielä koulutuksen tässä vaiheessa :-) --ikassu 17. lokakuuta 2007 kello 17.03 (UTC)
replies: text: :: No uskalsin heti ekana päivänäni wikistanissa uhmata jotain ihme stahanov-gurua, kun artikkeli Julius_Caesar mainitsee saman suomennoksen possessiivisuffiksein. --ikassu 17. lokakuuta 2007 kello 17.17 (UTC)
replies: text: :::Tuo suomennos on kyllä virheellinen, mitä kai yritit alun perin sanoakin, mutta kyllähän se on useammin käytetty, joten olkoon IMO. --ML 17. lokakuuta 2007 kello 17.24 (UTC)
replies: text: ::::Kiva :) Tosiaan, Brutus-sanan vokatiivi usein käännetään ilman possessiivisuffiksia. Tämä Shakespearen näytelmän lause on yleisimmin suomennettu "taiteellisin vapauksin" :) --Ikassu 17. lokakuuta 2007 kello 18.12 (UTC)
thread_title:  Et tu, mi Brute
Keskustelu:Vilja

message: Viljojen vaarallisuus
Joku kirjoitti gradutyön Suomessa viljojen vaarallisuudesta.
Ja kas kummaa, tuo artikkeli yhtäkkiä hävisi kirjastosta jonne se oli talletettu.
Jos joku teistä lukijoista osaa löytää tuon gradutyön. Olisi moni varmasti myös halukas maksamaankin sen saamisesta käsiinsä.
Sitä ennen on kyllä monia aineistoja, joista voi tuosta sisällöstä ehkä pieniä murusia tavoittaa.
Ainakin Heljä Suuronen-Geib on kirjoittanut yhden opuksen käsitellen ruokavaliota tämän asian tiimoilta.
En tietenkään voi mainostaa, ellei teoksen nimeä kysytä minulta erikseen.
Tässä sanakirjassa kun on niinkin suvaitsematonta väkeä, etteivät sulata, jos laittaa faktoja kännykkäsäteilyn vaarallisuudestakin näkyville. 
He vähät veisaavat siitä, että on lukemattomia ihmisiä jotka kärsivät siitä, sekä siitä,että päättäjät ovat niin tietämättömiä asioista tai vetoavat yleiseen tietämättömyyteen asiasta, kun sekin voitaisiin jo estää levittämällä tietoa täällä netissä arvovaltaisessa tietosanakirjassa joka pyrkii totuudenmukaisuuteen.
Kiitos lukijoille etukäteen! 
T:Kari H.
replies: text: Wikipedia pyrkii tarkistettavuuteen, oli se sitten totta tai ei. --Harriv 17. lokakuuta 2007 kello 17.29 (UTC)

text: En ota nyt kantaa tähän vilja-asiaan, mutta eikö kaikki pro gradu -työt talleteta yliopistojen arkistoihin? Eli ei kai tuokaan nyt ole voinut maailmasta tyystin kadota, vaikka se jostain kirjastosta olisikin hävinnyt. --Hanna V 17. lokakuuta 2007 kello 17.43 (UTC)

message: Artikkelin lopussa oleva taulukko eri viljalajien hivenainepitoisuuksista on hieman omituisesti painotettu. Siitä käy ilmi ainoastaan, minkä verran vähemmän kuoritussa viljassa on eräitä hivenaineita kuin kuorimattomassa. Mutta eikö vähintään yhtä oleellinen tieto olisi, minkä verran niitä alun alkaen on missäkin viljassa, siis kuorimattomassa? -KLS 19. tammikuuta 2009 kello 10.28 (EET)
thread_title:  Hivenainepitoisuus
Keskustelu:Vokatiivi

message: Mitä latinistit sanovat, käännetäänkö vokatiivi Brutus vai Brutukseni, eli onko sopivinta laittaa nimeen possessiivisuffiksi? Joka tapauksessa lentävä lause Et tu, Brute käännetään yleensä "Sinäkin Brutukseni" (kuukkeloinnin perusteella). --Ikassu 17. lokakuuta 2007 kello 17.31 (UTC)
thread_title:  Et tu, Brute
Keskustelu:Lähdekritiikki

message: Tämä artikkeli lähdekritiikistä on täysin amatöörityötä. Käsitteet ulkoinen ja sisäinen lähdekritiikki on ymmärretty täysin virheellisesti.
Lähdekritiikki on tapahtuman (esiintynyt menneisyydessä) ja sen nykyhetkeen säilyneen jäljen (havaittavissa empiirisesti) suhteen selvittämistä. Jäänne on tapahtuman välitön jälki. Esim. hallintopäätös saa lainvoiman vasta, kun se on annettu asianmukaisesti tiedoksi tai keisariajan Roomassa eläneen gladiaattorin hautakivi on jäänne ammoin kuolleesta ihmisestä. Järven ajoitettavissa olevassa sedimenttikerrostumassa havaitut ohran siitepölyhiukkaset ovat jäänne tuon ajan maataloudesta, tai kirkon kattorakenteen hirsien vuosilustot ovat jäänteitä puun kasvukaudella vallinneista ilmasto-olosuhteista.
Lähde ei ole koskaan oikea tai väärä. Esimerkiksi väärennetty kauppakirja on lähde, ei tosin siitä, mitä se yrittää esittää, vaan itse väärennystapahtumasta. Väärennetty kauppakirja onkin oikeudenkäynnissä corpus delicti.
Lyhyesti sanottuna tätä hakusanaa ei voi korjata. Sen voi vain poistaa. Kommentin jätti Jolyjee (keskustelu – muokkaukset).

message: Edellä olevan kirjoitti 17. lokakuuta 2007 kello 22.42 Jolyjee. Tiedot ulkoisesta ja sisäisestä lähdekritiikistä ovat peräisin lähteestä, jonka luotettavuutta ei ole arvioitu kyseenalaiseksi. Käyttäjällä on yksipuolinen ja rajattu käsitys lähdekritiikistä, joka on monella eri tieteenalalla käytetty menetelmä. Lähdekritiikki on ollut osa länsimaista tiedon hankinnan ja tutkimuksen käsitystä renessanssista lähtien. Nämä tiedot käyvät ilmi artikkelista sen nykyisessä muodossa. Arvelisin, että käyttäjä Jollyjeen mielipide on niin sanottu trolli, joka vain vaikeuttaa ja hämärtää artikkelin kirjoittajien työtä. --Kulttuurinavigaattori 2. helmikuuta 2008 kello 05.17 (UTC)
thread_title: Edellä olevasta

message: Tämänhetkinen määritelmä aiheesta kuuluu: "Lähdekritiikki tarkoittaa tutkimusmenetelmiä, joilla pyritään selvittämään tiedonlähteiden syntyä, kirjoittajia ja tarkoitusperiä." Mielestäni se on liian rajattu. Esimerkiksi sana "kirjoittajia" viittaa siihen, että tieto olisi pelkästään kirjoitettua ja esiintyisi kirjallisessa muodossa. Mielestäni määritelmään pitäisi palauttaa edellinen, tietolähteeseen perustuva ajatus: "Lähdekritiikki on tutkimusmenetelmä, jolla pyritään arvioimaan tiedonlähteen käyttökelpoisuutta." Edellä oleva poistettiin, vaikka määritelmään oli merkitty tietolähteen viite. Poistaja vetosi tämän keskustelusivun alussa olevaan Jolyjeen kirjoitukseen, jonka arvelisin olevan trolli. Siihen verrattuna tietolähteen viite tuntuu luotettavammalta. --Kulttuurinavigaattori 2. helmikuuta 2008 kello 05.43 (UTC)
thread_title: Määritelmä

message: Koska käyttäjä Jolyjee ei ole ryhtynyt keskusteluun aiheesta, arvelen hänen repliikkinsä trolliksi. --Kulttuurinavigaattori 11. helmikuuta 2008 kello 07.14 (UTC)
replies: text: Lähdeviitteellinen tieto menee ilman muuta viitteettömän mielipiteen tai väitteen edelle, mutta tuskin on tarpeen puhua trollista tässä yhteydessä.--217.112.249.156 11. helmikuuta 2008 kello 07.38 (UTC)
thread_title: Johtopäätös
Keskustelu:Luettelo maatalouskoneista vuodenkierron mukaan

message: Noiden maanmuokkauskoneiden jako kevät- tai syystyökoneisiin on mielestäni pikkuisen ongelmallista, sillä esimerkiksi ainakin meillä kynnetään myös keväällä ja äestetään syksyllä. Tietysti niiden pääasiallinen käyttö tapahtuu syksyllä ja keväällä. --albval 18. lokakuuta 2007 kello 09.32 (UTC)
replies: text: Olet oikeassa, mutta on hyvin vaikeata luetella työkoneita käyttöaikakauden mukaan. Esimerkiksi paalainta käytetään keväällä ruokahelpen paalaamiseen, kesällä säilörehun ja heinän paalaamiseen. Syksyllä oljen paalaamiseen ja vielä toisen ja kolmannen säilörehun teossa. Kuten huomaat, paalainta käytetään koko kasvukauden ajan. Tähän listaan on merkattu yleisesti käytettävät koneet vuoden aikana. --MAKE2007 18. lokakuuta 2007 kello 09.45 (UTC)
replies: text: :Jep. Siksi muokkasin johdantoa pikkuisen vähemmän ehdottomaksi. PS. Hienoa, että löytyy lisää maatalousartikkeleista innostunutta porukkaa tännekin. --albval 18. lokakuuta 2007 kello 09.51 (UTC)

message: Jospa jaoteltaisiin jokseenkin seuraavanlaisesti työn etenemisen yleisimmän kaavan mukaan:
- Pellonraivaus ja -huolto
- Maanmuokkaus
- Kylvö
- Lannoitus ja lannanlevitys
- Kasvinsuojelu
- Sadonkorjuu
Sekä erikseen vielä:
- Vetokoneet lisälaitteineen
- Tilakalusto (kurottajat, karjatalouskoneet, lietepumput ym.)
- Tuotantolaitoskalusto (sis kuivurit, ruokintalaitteet, lannanpoisto, )
- Maatilan liitännäisteknologia (biokaasureaktorit, lämpölaitokset)
Varmaan jotain jäi puuttumaan. Täydentäkää ihmeessä. 84.248.254.159 8. helmikuuta 2012 kello 17.44 (EET)
thread_title:  Työn etenemisen mukaan
Keskustelu:Suomen rukoilevaisen kansan yhdistys

message: Loin juuri Suomen rukoilevaisen kansan yhdistyksen sivun yhdistyksen sihteerin ominaisuudessa. Pyydän, että ette poista tätä sivua. 
"Suomen rukoilevaisen kansan yhdistys ry on maamme vanhimman herätysliikkeen maltillisempaan siipeen kuuluvien tahojen yhdistys. Se järjestää vuosittain heinäkuun toisena viikonloppuna Länsi-Suomen Herännäisjuhlat. Kesän 2008 Herännäisjuhlien pitopaikkana on Kullaan kappeliseurakunta Ulvilassa.
Yhdistys on painattanut kokoelman "Armon lapset veisatkaa" kesällä 2006. Tällä hetkellä kirjasta on myynnissä toinen painos. Neliääninen säestyskirja ilmestyi kesällä 2007. Virsien sanoitusten nykyaikaistamisesta vastaavat muusikko Jaakko Löytty ja hänen vaimonsa runoilija Kaija Pispa.
Jos haluat tutustua lähemmin Suomen rukoilevaisen kansan yhdistykseen, voit siirtyä yhdistyksen omalle sivustolle URL:ssa www.rukoilevaistenkirjat.fi, jonne on suora linkki seuraavasta . Tämän sivuston tarkoituksena on esitellä hengellistä kirjallisuutta nykyajan ihmisille, jotka tarvitsevat koeteltua luettavaa etsintänsä tueksi.
Rukoilevaisten piirissä on vanhastaan käytetty hengellistä kirjallisuutta. Vieläpä liikkeeseen kuuluvat maallikotkin ovat painattaneet kristikunnan klassikkoja suomen kielellä. Luettujen kirjojen joukkoon kuuluvat myös saarnakirjat eli postillat, joissa on selitetty kaikkien kirkkovuoteen kuuluvien sunnuntaipäivien Raamatun tekstit."
Marjattahe 18. lokakuuta 2007 kello 14.25 (UTC)Marjattahe 18. lokakuuta 2007 kello 14.34 (UTC)
replies: text: Eipä tätä poisteta. Perinteiset herätysliikkeet ovat merkittäviä. --Ulrika 18. lokakuuta 2007 kello 14.37 (UTC)

message: Kun on tullut kehitettyä lupaavaksi tämän toisen järjestön artikkeli ( Länsi-Suomen Rukoilevaisten Yhdistys ), niin kehitinpä tasapuolisuuden nimissä myös tätä toista rukoilevaisyhdistyksestä kertovaa artikkelia. Runko on suurinpiirtein sama kuin tuossa toisessakin, toiminnassa on sisältöä vähemmän johtuen ihan siitä että tämä järjestö on pienempi ja sen toiminta siis vähäisempää.--Kirkhakkinen (keskustelu) 3. huhtikuuta 2012 kello 12.01 (EEST)
replies: text: Mulle kelpaa. --PtG (keskustelu) 5. huhtikuuta 2012 kello 10.02 (EEST)

text: Kannatan –J.K Nakkila (keskustelu) 6. huhtikuuta 2012 kello 13.56 (EEST)
Merkkaan ja arkistoin. Gopase+f (keskustelu) 7. huhtikuuta 2012 kello 13.01 (EEST)
</div>
thread_title:  Lupaava artikkeli -ehdotus
Keskustelu:Jesús López Cobos

message: Englanninkielisessä Wikipediassa oli näköjään asiasta keskusteltu ja päätetty pitää yhdysmerkki nimessä, sillä se on ilmeisesti tapa, jolla henkilöön viitataan englanninkielisissä yhteyksissä. Tässä tapauksessa luottaisin kuitenkin espanjankieliseen Wikipediaan ja henkilön nykyisen työnantajan Teatro Realin sivustoon. Espanjalaisillahan on normaalin käytännön mukaan kaksi sukunimeä, toinen isältä ja toinen äidiltä, jotka kirjoitetaan peräkkäin pelkällä välilyönnillä tai vanhastaan sanalla ”y” () erottaen. On toki poikkeustapauksia, jossa toinen sukunimistä koostuu kahdesta osasta ja tällöin saatetaan käyttää yhdysmerkkiä, mutta tässä ei nyt ilmeisesti ole kyse siitä. –Kooma (di algo) 18. lokakuuta 2007 kello 16.27 (UTC)
thread_title:  Nimestä
Keskustelu:Brûleurs de Loups de Grenoble

message: Artikkelin ranskankielisessä versiossa on pitkät pätkät tekstiä. Oma ranskan taitoni on marginaalinen, joten päädyin käyttämään sivun lähteinä pääasiassa englanninkielisen artikkelin tietoja. Jos joku ranskantaitoinen wikipedisti vaivautuu vilkaisemaan tuota alkukielistä tekstiä, sieltä voisi varmaankin siirtää oleelliset, mahdollisesti puuttuvat tiedot suomenkieliseen artikkeliinkin? Jillord 19. lokakuuta 2007 kello 05.04 (UTC)
thread_title: Löytyykö ranskantaitoisia?

message: Joukkueen logo on ladattuna ranskankieliseen wikiin, mitenhän sen saisi joko ladattua suomenkieliseen wikiin tai sitten muuten vain näkymään joukkue boksissa? Jillord 19. lokakuuta 2007 kello 05.08 (UTC)
replies: text: Latasin ranskankielisestä wikistä ottamani logon tänne. Ranskan kielen puutteestani johtuen jäin epävarmaksi alkuperäisen kuvan saateteksteistä, mutta oletettavasti ranskankielisen wikin kautta ladattu kuva kelpaa lisenssin mukaisesti muihinkin wikeihin. Korjatkaa, jos olen väärässä. Jillord 19. lokakuuta 2007 kello 23.59 (UTC)
thread_title: Joukkueen logon saaminen suomenkieliseen wikiin
Keskustelu:Niue

message: Verkkotunnus:  .nu   
Mitä, eikös toi ole Norjan tunnus?
replies: text: Norjalla on .no. --Quadriplegia 19. lokakuuta 2007 kello 11.00 (UTC)

message: Ruotsin- ja englanninkielisissä artikkeleissa lukee englannin lisäksi niuen kielen olevan virallinen kieli. K9re11 (keskustelu) 13. toukokuuta 2015 kello 23.17 (EEST)
thread_title:  Viralliset kielet
Keskustelu:Asturian ruhtinattaren palkinto

message: Tämän tittelin Príncipe de Asturias suomentaminen on vähän hankalaa. Mediassahan se yleensä kääntyy Asturian prinssiksi, joka on kaiketi hieman virheellinen. Tittelin kantaja on toki Espanjan kruununprinssi, mutta titteli itsessään pitäisi kääntää Asturian ruhtinaaksi, sillä hän on Asturian ruhtinaskunnan nimellinen hallitsija (ks. artikkelit ruhtinaskunta ja prinssi). Sama koskee myös Walesin prinssiä, josta täällä onkin jo keskusteltu. Kuten keskustelusta käy ilmi, tuo ”käännösvirhe” on jo niin vakiintunut, että sitä ei hevillä muuteta, mutta miten toimitaan tämän hieman tuntemattomamman espanjalaisen kollegan kohdalla? (Tämä keskustelu olisi ehkä paremmin paikallaan tuolla Felipen keskustelusivulla, mutta aloitin tämän nyt täällä, kun asia vaikuttaa suoraan artikkelin nimeen.) –Kooma (di algo) 19. lokakuuta 2007 kello 12.58 (UTC)
thread_title:  Nimestä